**Érveléstechnika**

szeminárium, BBNSF15100

2024. ősz

**KURZUSLEÍRÁS**

Mindenki tudja, hogy szóban és írásban logikusan kell kifejeznünk magunkat. Mégis olyanok is nap mint nap durván megsértik a logika alapvető törvényeit, akik egyébként világos és választékos formába öntik gondolataikat. Ugyanígy a legértelmesebb, legtanultabb emberek is újra meg újra áldozatául esnek mások szándékos vagy észrevétlen csúsztatásainak, tévkövetkeztetéseinek – elég csak a politikai kommunikáció vagy a reklám átveréseire gondolni. Érdemes tehát ismerni és tudatosan használni az érvelés technikáját, hogy nagyobb eséllyel valósítsuk meg kommunikációs céljainkat, és kerüljük el, hogy félrevezessenek bennünket.

A tananyag elméleti és gyakorlati részre oszlik. Az elméleti részt a tankönyvből (lásd a kötelező irodalomnál) önállóan kell elsajátítani az első hetekben. A foglalkozásokat teljes egészében a gyakorlati résznek szenteljük. Miután a helyes és az elfogadható következtetés fogalmaival megismerkedtünk, előbb egyre komplexebb szövegeken gyakoroljuk az érvelések elemzését, majd különböző etikai, filozófiai problémákkal kapcsolatban gyakoroljuk az érvelést.

**Oktató**: Birta Zsolt (birtazsolt87@gmail.com)

**Időpont**: kedd 16.15‒17.45

**Hely**: D214

**Munkamódszer**

A szeminárium a hallgatók otthoni és órai aktivitására épülő oktatási forma. Az órák a résztvevők tanári irányítással folyó beszélgetésével telnek. Így a foglalkozások látogatása és a csapatmunka elengedhetetlen.

**Követelmények**

Órai munka, két zárthelyi dolgozat a tankönyv anyagából

Értékelés: A hallgatók a félév végén aláírást és gyakorlati jegyet kaphatnak. A foglalkozásokon való *aktív* részvétel mindegyiknek feltétele. A gyakorlati jegyet a zárthelyi dolgozatok és súlyozottan az *órai munka* határozzák meg. Elégtelen a gyakorlati jegy, ha a ZH-eredmények átlaga nem éri el az elégségest.

Hiányzás: A szemináriumokon a részvétel kötelező. A maximális hiányzási lehetőség 4x45 perc. Ennél több hiányzás esetén a kurzusra nem jár aláírás (így jegy sem). „Igazolt” és „igazolatlan” hiányzás között nincs különbség.

ZH

10. 08. 1. ZH (Tankönyv: nyomtatott: 13–84., 119–155.;)

10. 22. 2. ZH (Tankönyv: nyomtatott: 85–118., 156–220.;)

11. 05. Pót ZH (Megismételhető vagy pótolható az egyik, de csak az egyik ZH.)

**Kötelező irodalom**

Zentai I. – Tóth O.: [*A meggyőzés csapdái*](http://mek.oszk.hu/05000/05035/index.phtml). *Informális hibák és visszaélések a mindennapi meggyőzősben.* Budapest, Typotex, 2002.

[Gyakorló feladatok](http://hankovszky.tamas.btk.ppke.hu/okta/ervfeladat.doc) Kérem, nyomtassák ki, és hozzák magukkal az órákra.

*A Leibniz – Clarke levelezés*. Budapest, L’Harmattan – SZTE Filozófia Tanszék, 2005. [szemelvények](http://hankovszky.tamas.btk.ppke.hu/szgy/leibniz-clarke.doc)

<https://namitgondolsz.blog.hu/>

**Ajánlott irodalom**

Margitay T.: [*Az érvelés mestersége*](https://dtk.tankonyvtar.hu/xmlui/handle/123456789/12973). 2. javított kiadás. Budapest, Typotex, 2007.

Forrai G. (szerk.): [*Informális logika*](http://www.uni-miskolc.hu/~bolantro/informalis/tartalom.html). (digitális tankönyv)

Zentai I.: *Meggyőzéstechnika és kritikai gondolkodás a mindennapi gyakorlatban*. Budapest, Medicina, 2006.

Lakatos L.: [Érveléstechnika](http://lakatos.free.fr/Tanitas/AT/at.html)

Zentai I.: [*A meggyőzés útjai*](http://mek.oszk.hu/05000/05034/index.phtml)*.* *A mindennapi élet meggyőzéspszichológiája.* Budapest, Typotex, 1998.

*Logika a mindennapi életben*. *A gyakorlati érvelés technikája*. (Összeállította a BME Filozófia Tanszék kollektívája) [h. n.] [k. n.] [é. n.]

Aronson, E. – Pratkanis, A. R.: *A rábeszélőgép.* *Élni és visszaélni a meggyőzés mindennapos mesterségével.* Budapest, AB OVO, 1992.

Grice, P. H.: [A társalgás logikája](http://philosophy.elte.hu/zvolenszky/grice.pdf). In Pléh Cs. – Síklaki I. – Terescsényi T. [szerk.]: [*Nyelv – kommunikáció - cselekvés*](https://www.szaktars.hu/osiris/view/pleh-csaba-siklaki-istvan-terestyeni-tamas-szerk-nyelv-kommunikacio-cselekves-osiris-tankonyvek-1997/)*.* Budapest, Osiris, 1997. 213–227.

Breton, Ph.: *A manipulált beszéd*. Budapest, Helikon, 2000.

Kutrovátz G.: [Bevezetés a logikába és az érveléselméletbe](http://hps.elte.hu/~kutrovatz/logjegyz.pdf). (Digitális tankönyv, ELTE)

[Kijelentéslogika](http://mmi.elte.hu/szabadbolcseszet/mmi.elte.hu/szabadbolcseszet/index8910.html?option=com_tanelem&id_tanelem=822&tip=0) (Digitális tankönyv, ELTE)

Madarászné – Pólos L. – Ruzsa I.: [*A logika elemei*](https://www.szaktars.hu/osiris/view/madarasz-tiborne-polos-laszlo-ruzsa-imre-a-logika-elemei-osiris-tankonyvek-1999/?pg=0&layout=l). Budapest, Osiris, 2006.